Ганна Данілаўна Каліва

Ганна Данілаўна Каліва (, Каменка, Горацкі раён, БССР — , Каменка, Горацкі раён, Беларусь) — Герой Сацыялістычнай Працы (1960), Заслужаны механізатар БССР (1963), дэпутат Вярхоўнага Савета БССР (1963—1967), дэлегат Трэцяга Усесаюзнага з’езда калгаснікаў (1969).

 Біяграфія 
Ганна Каліва нарадзілася ў вёсцы Каменка Горацкага раёна ў 1915 годзе.

У 1938 годзе скончыла курсы трактарыстаў у Мсціславе. З 1939 года працавала трактарысткай у Ленінскай МТС Горацкага раёна. У 1940 г. была ўдзельніцай Усесаюзнай сельскагаспадарчай выстаўкі ў Маскве. У час Вялікай Айчыннай вайны працавала механізатарам у эвакуацыі.

Пасля вайны скончыла курсы механізатараў пры Беларускай сельскагаспадарчай акадэміі і ўзначаліла ў Горацкай МТС адну з першых у Беларусі дзявочых трактарных брыгад. У 1950—1970 гадах працавала ў Горацкай МТС, калгасах «Советская Беларусь» і «50 гадоў БССР» брыгадзірам трактарнай брыгады.

У тыя гады існаваў пагектарны догляд трактароў, машыны ставілі на рамонт пасля пэўнай колькасці апрацаваных гектараў зямлі, але Ганна Данілаўна прапанавала ўзяць за аснову колькасць выкарыстанага трактарам гаручага і фактычную працу. Гэта давала вялікую эканомію. Свае прапановы і працоўны досвед яна абагульніла ў брашуры «Даўгавечнасць машын — справа механізатараў», якую выдалі ў Мінску. Брашуру ацанілі не толькі механізатары, але і навукоўцы.

Званне Героя Сацыялістычнай Працы прысвоена ў 1960 годзе. Дэпутат Вярхоўнага Савета БССР у 1963—1967 гадах. Заслужаны механізатар БССР (1963). З 1970 года — на пенсіі. Памерла 1 сакавіка 1998 года ў вёсцы Каменка Горацкага раёна.

 Узнагароды 
 Медаль «Серп і Молат»
 Ордэн Леніна (1960)
 Ганаровая грамата Вярхоўнага Савета БССР (1978)
 медалі ВДНГ СССР

 Памяць 
У яе гонар на алеі Герояў Савецкага Саюза і Сацыялістычнай Працы ў Горках усталяваны памятны знак.

 Бібліяграфія 
 Каліва, Г. Д. Даўгавечнасць машын — справа механізатараў / Г. Д. Каліва — Мн.: Ураджай, 1964. 44 с.

 Літаратура 
 Алиева, Л. Хозяйка техники / Л. Алиева // Стахановцы полей: к пятидесятилетию стахановского движения : [сборник]. — Москва : Агропромиздат, 1985. — С. 214—226.
 Каліва, Ганна Данілаўна // Беларуская ССР: кароткая энцыклапедыя: у 5-і т. — Мінск, 1981. — Т. 5. — С. 273.
 Каліва, Ганна Данілаўна // Памяць: гісторыка-дакументальная хроніка Горацкага раёна. — Мінск, 1996. — С. 542.
 Каливо, Анна Даниловна // Гордость и слава Могилевщины: Герои Социалистического Труда. — Могилев, 2005. — С. 48.
 Каливо, Анна Даниловна: [бригадир женской тракторной бригады, Герой Социалистического Труда] // Твои герои, Беларусь! Герои Социалистического труда: биографический справочник / составители И. Н. Кулан [и др.]. — Минск : БелЭН, 2014. — С.106.
 Капустин, А. Девиз — мастерство / А. Капустин // Дела их золотом горят: очерки / составители: В. П. Бербего, И. И. Гаврилов. — Мінск, 1976. — С.127-133.
 Лившиц, В. Каливо Анна Даниловна / Владимир Лившиц // Лившиц, В. Гордость и слава Горецкой земли: в 3-х книгах / Владимир Лившиц. — Горки, 2015. — Книга 3: Герои Социалистического Труда, заслуженные работники народного хозяйства, культуры, художники и писатели. — С. 11.
 Ракітны, М. Глыбокі след / М. Ракітны // Беларусь. — 1963. — № 6. — С. 19-20.

 Спасылкі 
 Лившиц, В. М. Решила стать трактористкой, насмотревшись советских фильмов: [о Герое Социалистического Труда Каливо Анне Даниловне] / Владимир Лившиц // Узгорак. — 2015. — 30 ліпеня. — С. 7.

Катэгорыя:Нарадзіліся ў Горацкім раёне
Катэгорыя:Механізатары
Катэгорыя:Дэпутаты Вярхоўнага Савета БССР 6-га склікання